Napoléon Bonaparte

I Napoleone di Buonaparte (15 Agostu 1769–5 Máyu 1821), mas konosídu king lagiû nang Franses a Napoléon Bonaparte, metung yang militar at estadistang Franses.

Mibait ya king pulu ning Corsica king metung a pamilyang ibat king Italia, i Napoleon linipat ya king mainland ning Pransiya kanitang 1779 at mitutuk ya antimong opisyal king French Royal Army kanitang 1785. Sinuportan ne ing French Revolution kanitang 1789 at sinulung ne ing sangkan na niti king Corsica. Mabilis yang tinas keng ranggo kaybat nang sinambut keng pamagkubkub ning Toulon inyang 1793 ampo simbut no reng royalist insurgents keng Paris inyang 13 Vendémiaire inyang 1795. Inyang 1796, i Napoleon mig-command yang kampanya militar laban kareng Austrian ampo reng karelang Italianung kakampi keng Gera ning Mumunang Koalisyon, at mika decisive a tagumpe at meging yang pambansang bayani. Iya ing menimuna king pamaglusub king Ehipto ampong Syria kanitang 1798 a migsilbi anting springboard king upaya king pulitika. Inyang Noviembre 1799, i Napoleon gewa ne ing Coup ning 18 Brumaire laban king French Directory at meging Mumunang Consul ning Republica. Iya ing sinambut king Labanan ning Marengo inyang 1800 , a siniguradu ing tagumpe ning France king Gera ning Kaduang Koalisyun, at inyang 1803 pisali ne ing labuad ning Louisiana king Estados Unidos. Inyang Disyembri ning 1804, i Napoleon kinorona ne ing sarili na bilang Emperador da reng Pransiya, at lalu yang pepalapad ing kayang upaya.

Category:Ding Franses
Category:Ding Politiku
Category:Ding Katoliku